

 LĒMUMS

Ādažos, Ādažu novadā

2025. gada 26. jūnijā **Nr. 237**

**Par adrešu piešķiršanu plānotai divu dzīvokļu mājai un telpu grupām Kondora ielā 4, Kalngalē**

# Ādažu novada pašvaldība izskatīja nekustamā īpašuma Kondora iela 4, Kalngale, Carnikavas pag., Ādažu nov., ar kadastra numuru 8052 008 1924 īpašnieka SIA “Finally house” (reģ. Nr. 40103781538, adrese Jūrkalnes iela 15, Rīga, LV-1046, turpmāk – Iesniedzējs) 30.05.2025. iesniegumu (Nr. ĀNP/1-11-1/25/3405) ar lūgumu piešķirt adreses plānotām telpu grupām (dzīvokļiem) dvīņu mājā, kas tiek celta uz zemes vienības Kondora ielā 4, Kalngalē, Carnikavas pag., Ādažu nov., ar kadastra apzīmējumu 8052 008 1845. Iesniegumam pievienots dvīņu mājas projekta fragments ar 10.02.2025. stāvu plāniem un 25.02.2025. ģenerālo plānu (pielikumā, turpmāk – projekts).

Saskaņā ar Būvniecības informācijas sistēmas datiem dvīņu mājas Kondoru ielā 4, Kalngalē būvniecība norisinās, pamatojoties uz 14.01.2025. izsniegto būvatļauju Nr. BIS-BL-833878-11276.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Adresācijas noteikumi) 2.9. un 2.11. apakšpunkti nosaka, ka adresācijas objekts ir dzīvošanai, saimnieciskai, administratīvai vai publiskai darbībai paredzēta ēka (turpmāk – ēka), kā arī telpu grupa.

Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta.

Adresācijas noteikumu 13.1. apakšpunktā ir noteikts, ka tad, ja apbūvei paredzētajai zemes vienībai adrese ir piešķirta, pirmajai ēkai, kas tiek būvēta vai ir uzbūvēta uz apbūvei paredzētās zemes vienības, saglabā zemes vienībai piešķirto adresi.

**Adresācijas noteikumu 26. punktā noteikts, ka** numuru telpu grupai pašvaldība piešķir, pieņemot ēku ekspluatācijā vai pamatojoties uz būvniecības ieceres dokumentācijā norādīto informāciju, ja tā atbilst šajos noteikumos minētajām prasībām.

Adresācijas noteikumu 28. punktā noteikts, ka numurus telpu grupām piešķir, sākot no ēkas kreisās malējās kāpņu telpas augošā secībā no pirmā virszemes stāva uz augstāko stāvu. Saskaņā ar projektu, telpu grupai, kas apzīmēta kā “Sekcija B” (“Sekcija Nr.1.”) ir piešķirama adrese Kondora iela 4-1, Kalngale, Carnikavas pag., Ādažu nov., savukārt telpu grupai, kas apzīmēta kā “Sekcija A” (“Sekcija Nr.2.”) ir piešķirama adrese Kondora iela 4-2, Kalngale, Carnikavas pag., Ādažu nov.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, **Ministru kabineta 2021. gada 29. jūnija noteikumu Nr. 455 “Adresācijas noteikumi” 2.9. un 2.11. apakšpunktu, 9., 13.1., 26. un 28. punktu**, kā arī domes Attīstības komitejas 11.06.2025. atzinumu, Ādažu novada pašvaldības dome

**NOLEMJ:**

1. Piešķirt adreses 3 plānotiem adresācijas objektiem saskaņā ar sarakstu un projektu (pielikumā) :

|  |  |  |  |
| --- | --- | --- | --- |
| **Veiktā darbība** | **Adresācijas objekts** | **Adresācijas objekts (saskaņā ar būvprojektu)** | **Adresācijas objekta jaunā adrese** |
| piešķiršana | ēka | Divu dzīvokļu māja | Kondora iela 4, Kalngale, Carnikavas pag., Ādažu nov. |
| piešķiršana | telpu grupa | “Sekcija B” (“Sekcija Nr.1.”), ar platību 181.2 m2 | Kondora iela 4-1, Kalngale, Carnikavas pag., Ādažu nov. |
| piešķiršana | telpu grupa | “Sekcija A” (“Sekcija Nr.2.”), ar platību 181.2 m2 | Kondora iela 4-2, Kalngale, Carnikavas pag., Ādažu nov. |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un Iesniedzējam SIA “Finally house” (reģ. Nr. 40103781538, adrese Jūrkalnes iela 15, Rīga, LV-1046) uz e-pasta adresi management@finally.house.
2. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē www.adazunovads.lv/adreses, papildinot ar lēmuma 1. punktā norādītajām adresēm.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU